Bahaistički kalendar

**Bahaistički kalendar** (Bahá'í), poznat i kao Badijev kalendar (Badí‘), koji koristi bahaistička vera, je solarni kalendar sa redovnim (prostim) godinama od 365 dana i prestupnim godinama od 366 dana. Godine imaju 19 meseci od po 19 dana (što je 361 dan) plus dodatni period “Umetnutih Dana” (4 u redovnim i 5 u prestupnim godinama). Godine u kalendaru počinju prolećnom ravnodnevicom a broje se po Bahajskoj eri koja se označava sa BE. Prvi dan prve godine je 21. mart 1844 naše ere.

Od 20. 3. . teče ****. godina BE — *Kull-i-Shay* 1, *Vahid* 10 , Godina 3 (*Ab’* - "Otac").

## Istorijat
Bahajski kalendar je nastao od izvornog Badijevog kalendara, koji je stvorio Bab (Báb).
Bahaulah (Bahá'u'lláh) je potvrdio i prihvatio ovaj kalendar i postavio Nauruz (Naw-Rúz) ili prolećnu ravnodnevicu za prvi dan godine a takođe je pojasnio i Umetnute dane. Iako prolećna ravnodnevica može pasti 20, 21. ili 22. marta, Šogi Efendi (Shoghi Effendi) je proglasio da će, zasada, Badi kalendar biti “fiksiran” prema gregorijanskom kalendaru s Novom godinom koja počinje zalaskom Sunca 20.marta, što znači da je prva godina BE počela zalaskom sunca 20. marta 1844. Kalendar bi bez ovoga mogao odstupati za dan ili dva u odnosu na Gregorijanski kalendar. Ako bi se želelo uvođenje kalendara promenljivog u odnosu na početak Nauruza, bilo bi potrebno da Univerzalna Kuća Pravda odabere jedinstvenu lokaciju za određivanje ravnodnevice. U ovom članku je prikazan “fiksirani” kalendar. Imena bahajskih meseci i dana odražavaju božje atribute, kako je niže prikazano.
## Meseci
Bahajski kalendar je sastavljen od 19 meseci, svaki sa po 19 dana. Tokom poslednjeg meseca ‘Alá’ (2 – 20. mart/ožujak) se održava Devetnaestodnevni post a prethode mu Umetnuti dani, poznati kao Ajam-i-ha (Ayyám-i-Há). Nakon meseca posta sledi nova godina Nauruz. Pošto je kalendar trenutno sinhronizovan sa gregorijanskim, prestupne godine se poklapaju sa prestupnim godinama naše ere. Pored toga, Umetnuti dani uključuju 28. februar/veljače i 1. mart/ožujka, zahvaljujući čemu je 19 meseci precizno sinhronizovano sa gregorijanskim kalendarom.
U sledećoj tablici su dati meseci bahajskog kalendara sa arapskim imenima prenetim engleskom transliteracijom:

I 19 dana u mesecu se može označavati istim imenima, istim rasporedom.

## Praznici-Blagdani
U bahaisičkom kalendaru ima jedanaest svetih dana, od toga se rad zaustavlja u devet. Praznik Ridván, dvanaesti dan praznika koji seća na početak Bahaulahovog proroštva, je najsvetija bahajska proslava i naziva se “Najveći praznik”.

 

## Dani nedelje/tjedna
Bahajska nedelja počinje u subotu i završava se petkom. Dani počinju zalaskom sunca prethodnog solarnog dana i završavaju se zalaskom sunca tekućeg solarnog (sunčevog) dana. Petak je dan odmora, kao u islamu.

## Váḥid i Kull-i-<u>Sh</u>ay’
U bahaističkom kalendarskom sistemu postoji i 19-godišnji ciklus koji se zove Váḥid i jedan superciklus od (19x19=) 361 godine, koji se zove Kull-i-Shay’ (doslovno “Sve stvari”). Koncept 19-godišnjeg ciklusa postoji još od pronalaska metonskog ciklusa u 4. veku pne. ( mesečeve mene se ponavljaju u približno iste datume svake 19. godine). Svaka od 19 godina u Vahidu ima svoje ime, kako se vidi u tablici dole. Deveti Vahid prvog Kul-i-Šeja je počeo 1996. a deseti počinje 2015. Drugi Kul-i-Šej će početi 2205.

;Godine u Váḥid-u